**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1902/2022

**1177a**

**Spoločná správa**

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov** (tlač 1177)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor pri rokovaní **návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov** (tlač 1177); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 1607 z 21. septembra 2022 po prerokovaní **návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov** (tlač 1177) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výbor NR SR pre hospodárske záležitosti a

 Výboru Národnej rady Slovenskej republiky pre zdravotníctvo

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval  návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) dňa 14. októbra 2022 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 615 zo 14. októbra 2022).

**Výbor Národnej rady Slovenskej republiky pre hospodárske záležitosti**  prerokoval návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) dňa 17. októbra 2022 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 353 zo 17. októbra 2022).

 **Výbor Národnej rady Slovenskej republiky pre zdravotníctvo** prerokoval návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) dňa 18. októbra 2022 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 166 z 18. októbra 2022).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. **V názve zákona** sa pred slová „dopĺňa zákon č. 89/2016 Z. z.“ vkladajú slová „mení a“ a pred slová „a ktorým sa mení“ sa vkladajú slová „v znení zákona č. 92/2019 Z. z.“.

Legislatívno-technická úprava; zosúladenie s platným názvom zákona.

 **Výbor NR SR pre zdravotníctvo**

**Ústavnoprávny výbor NR SR**

**Výbor NR SR pre hospodárske záležitosti**

**gestorský výbor odporúča s c h v á l i ť**

1. **V čl. I, 1. bode** sa slová „s) až ar)“ nahrádzajú slovami „s) až aq)“.

Legislatívno-technická úprava; preznačenie písmen podľa abecedného poradia.

 **Výbor NR SR pre zdravotníctvo**

**Ústavnoprávny výbor NR SR**

**Výbor NR SR pre hospodárske záležitosti**

**gestorský výbor odporúča s c h v á l i ť**

**3. V čl. I sa za bod 1 vkladá nový bod 2, ktorý znie:**

„2. V § 2 ods. 3 písm. an) sa slovo „a“ nahrádza čiarkou a na konci sa pripájajú tieto slová: „a nikotínové vrecúška bez obsahu tabaku“.“.

Nasledujúce body sa primerane prečíslujú.

Navrhuje sa zadefinovať nikotínové vrecúška bez obsahu tabaku aj ako súvisiace výrobky v predmetnom ustanovení.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I, bode 2 v § 15a ods. 4 písmeno b) znie:**

 „b) obsah nikotínu v spotrebiteľskom balení a obsah nikotínu v jednej dávke,“

Výrobok a spotrebiteľské balenie môžu predstavovať identické balenie, ktoré spravidla obsahujú viaceré nikotínové vrecúška bez obsahu tabaku, preto je vhodnejšie upraviť predmetné ustanovenie ako povinnosť uvádzať na obale obsah nikotínu v spotrebiteľskom balení a obsah nikotínu v jednej dávke.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. I. bode 2 v § 15a ods. 6 písm. b)** sa slovo „informácie“ nahrádza slovami „dostupné informácie“.

Navrhuje sa vymedziť informácie, ktoré je potrebné predkladať ministerstvu ako informácie dostupné, nakoľko inak by museli výrobcovia, dovozcovia a distribútori nikotínových vrecúšok bez obsahu tabaku robiť prieskumy o preferenciách mladistvých a nefajčiarov.

**Výbor NR SR pre zdravotníctvo**

**gestorský výbor odporúča s c h v á l i ť**

**6. V čl. I, bode 2 v § 15a ods. 7** sa na konci pripájajú tieto slová:

„a predkladať ich ministerstvu každoročne za predchádzajúci kalendárny rok do 30. júna“

Navrhovanou zmenou Ministerstvo zdravotníctva Slovenskej republiky, ako ústredný orgán pre ochranu zdravia, v rámci plnenia úloh na úseku ochrany zdravia bude mať k dispozícií informácie o nepriaznivých účinkoch týchto výrobkov na ľudské zdravie.

**Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. I, bode 2 v § 15a ods. 9** sa na konci pripája táto veta:

„Každý kto predáva nikotínové vrecúška bez obsahu tabaku je povinný odoprieť ich predaj osobe, ktorá je mladšia ako 18 rokov.“

Navrhovaná zmena zosúlaďuje návrh s doterajšou platnou právnou úpravou ohľadom ostatných výrobkov, ktorých regulácia je predmetom tohto zákona.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I, bode 2, § 15a sa dopĺňa odsekmi 10 a 11,** ktoré znejú:

„(10) Osoby mladšie ako 18 rokov nesmú užívať nikotínové vrecúška bez obsahu tabaku.

(11) Každý, kto predáva nikotínové vrecúška bez obsahu tabaku, je povinný upozorniť verejnosť na zákaz podľa odsekov 9 a 10.“

Navrhuje sa priamo do zákona zakomponovať zákaz užívania nikotínových vrecúšok bez obsahu tabaku a tiež povinnosť upozorniť predajcu na tento zákaz, nakoľko je dôležité nie len zakázať predaj nikotínových vrecúšok bez obsahu tabaku osobám mladším ako 18 rokov, ale aj ich užívanie osobami do 18 rokov, keďže nikotín predstavuje návykovú látku, ktorá vytvára závislosť. Verejnosť je potrebné informovať aj o zákaze predaja a užívania nikotínových vrecúšok bez obsahu tabaku.

**Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. I bod 3 znie:**

„3. V § 20 ods. 1 sa za písmeno j) vkladá nové písmeno k), ktoré znie:

„k) si nesplní oznamovacie povinnosti podľa § 15a ods. 1 a 2 alebo poruší povinnosť podľa § 15a ods. 4 a 5,“.“

Doterajšie písmená k) a l) sa označujú ako písmená l) a m).

Legislatívno-technická zmena, ktorá upravuje zákaz podľa § 15a ods. 9 do nového samostatného odseku a zavádza aj novú sankciu za porušenie novej povinnosti podľa §15a ods. 10.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I, 4. bode** sa slová „na pripájajú sa“ nahrádzajú slovami „na konci pripájajú“.

Legislatívno-technická úprava; precizovanie textu.

 **Výbor NR SR pre zdravotníctvo**

**Ústavnoprávny výbor NR SR**

**Výbor NR SR pre hospodárske záležitosti**

**gestorský výbor odporúča s c h v á l i ť**

**11. V čl. I sa za bod 6 vkladá nový bod 7**, ktorý znie:

„7. V § 20 sa za odsek 7 vkladajú nové odseky 8 a 9, ktoré znejú:

„(8) Priestupku sa dopustí ten

a) kto poruší zákaz v §15a ods. 9,

b) poruší zákaz užívania nikotínových vrecúšok bez obsahu tabaku podľa § 15a ods. 10.

(9) Za priestupok uvedený v odseku 8 možno uložiť pokutu do 497 eur.“.

Doterajšie odseky 8 až 15 sa označujú ako odseky 10 až 17.“.

Nasledujúci bod sa primerane prečísluje.

Legislatívno-technická zmena, ktorá upravuje zákaz podľa § 15a ods. 9 do nového samostatného odseku a zavádza aj novú sankciu za porušenie novej povinnosti podľa §15a ods. 10.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. I sa za bod 6 vkladá nový bod 7,** ktorý znie:

„7. V § 20 sa za odsek 12 vkladá nový odsek 13, ktorý znie:

„(13) Priestupky podľa odseku 8 prejednáva obec; tieto priestupky v blokovom konaní môžu prejednávať aj orgány Policajného zboru a obecnej polície. Priestupky podľa odseku 8 sa prejednávajú so zákonným zástupcom osoby mladšej ako 18 rokov, ktorá sa dopustila priestupku podľa odseku 8. písm, b).“

Doterajšie odseky 13 až 17 sa označujú ako odseky 14 až 18.“.

Nasledujúci bod sa primerane prečísluje.

Navrhuje sa rovnako ako pri obdobných priestupkoch v prípade predaja tabakových výrobkov, aby tieto priestupky prejednávali obce a v blokovom konaní aj obecná polícia či Policajný zbor SR.

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. II, 2. až 5. bode** sa za slová „nikotínové vrecúška“ vo všetkých gramatických tvaroch *(9x)* vkladajú slová „bez obsahu tabaku“ *(9x)*.

Legislatívno-technická úprava; zosúladenie so zákonom č. 89/2016 Z. z.

**Výbor NR SR pre zdravotníctvo**

**Ústavnoprávny výbor NR SR**

**Výbor NR SR pre hospodárske záležitosti**

**gestorský výbor odporúča s c h v á l i ť**

**V.**

 Gestorský výbor na základe stanovísk výborov knávrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177) **s c h v á l i ť s pozmeňujúcimi a doplňujúcimi návrhmi.**

1. Spoločná správa obsahuje  **13**  pozmeňujúcich návrhov.

Súčasne výbor navrhol, aby sa

* o bodoch **1 až 13**

hlasovalo **s p o l o č n e**  s návrhom gestorského výboru **s c h v á l i ť.**

 2. Výbor poveril spoločného spravodajcu výborov **Mareka Šefčíka** predniesť v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslankyňu **Zuzanu Šebovú,** členku Výboru Národnej rady Slovenskej republiky pre zdravotníctvo za náhradníčku k predmetnému návrhu zákona v prípade neúčasti spravodajcu.

 Predmetná spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (tlač 1177a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 174 z 18. októbra 2022.

Bratislava, 18. októbra 2022

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo